CELEX: 62014TN0025
Language: hu
Date: 2014-01-09 00:00:00
Title: T-25/14. sz. ügy: 2014. január 9-én benyújtott kereset — Spanyolország kontra Bizottság

1.3.2014   
            
            
               HU
            
            
               Az Európai Unió Hivatalos Lapja
            
            
               C 61/20
            
         2014. január 9-én benyújtott kereset — Spanyolország kontra Bizottság
   (T-25/14. sz. ügy)
   2014/C 61/36
   Az eljárás nyelve: spanyol
   
      Felek
   
   
      Felperes: Spanyol Királyság (képviselő: M. García-Valdecasas Dorrego Abogado del estado)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a díjszámítási körzetekben alkalmazott 2014-es egységdíjaknak a 391/2013/EU végrehajtási rendelet 17. cikkének való megfeleléséről szóló, 2013. október 29-i bizottsági határozatot abban a részében, amely Spanyolország tekintetében 71,69 euró (kontinentális Spanyolország), illetve 58,36 euró (Spanyolország, Kanári-szigetek) díjat állapít meg, és
            
         
               —
            
            
               az alperes intézményt kötelezze a költségek viselésére.
            
         
      Jogalapok és fontosabb érvek
   
   A jelen kereset a díjszámítási körzetekben alkalmazott 2014-es egységdíjaknak a 391/2013/EU végrehajtási rendelet 17. cikkének való megfeleléséről szóló, 2013. október 29-i bizottsági határozat azon része ellen irányul, amely Spanyolország tekintetében 71,69 euró (kontinentális Spanyolország), illetve 58,36 euró (Spanyolország, Kanári-szigetek) díjat állapít meg
   Keresete alátámasztása érdekében a felperes a következő jogalapokra hivatkozik:
   
               1.
            
            
               A 2010. december 16-i 1191/2010/EU bizottsági rendelet 2. cikke első bekezdése rendelkezésének megsértése a léginavigációs szolgálatok közös díjszámítási rendszerének létrehozásáról szóló, 2006. december 6-i 1794/2006/EK bizottsági rendelet 11a. cikkével összefüggésben, mivel e cikkek azt írják elő, hogy a léginavigációs szolgáltatók az első 2012-2014-es referencia-időszak során nem kötelesek magukra vállalni azokat az eltéréseket, amelyek több, mint 2 %-kal magasabbak vagy alacsonyabbak a forgalmi előrejelzéseknél azon tagállamok esetében, amelyeknek már 2010. július 8-át megelőzően hatályos nemzeti jogszabályai az egységdíjak európai uniós szintű célértékénél nagyobb mértékű csökkentéséről rendelkeznek.
            
         
               2.
            
            
               A jogszabályi hierarchia elvének megsértése, mivel egy határozat nem módosíthat uniós rendeletet, és arról sem dönthet, hogy a kockázatmegosztás a 2 %-os különbség helyett „már 0 %-os különbségtől alkalmazandó”, amikor a rendelet ezt nem írja elő kifejezetten
            
         
               3.
            
            
               Az eljárási szabályok megsértése, mivel a kockázatmegosztás kritériumának újbóli megállapítása a díjrendszerben nem tartotta tiszteletben az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendelet 5. cikkének (3) bekezdésében előírt eljárást, amelyre a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendelet 15. cikkének (4) bekezdése utal. A felperes szerint e cikkek azt írják elő, hogy a Bizottság végrehajtási intézkedéseket fogad el a díjrendszer megállapítása céljából az egységes égbolttal foglalkozó bizottság közreműködésével, továbbá azt, hogy a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlament és tanácsi rendelet 5. cikkében előírt eljárást kell alkalmazni.
               Másodlagosan a felperes azt is állítja, hogy a Bizottság nem teljesítette az aktusok indokolására vonatkozó kötelezettséget, és megsértette az 550/2004/EK rendelet 16. cikkét, mivel nem konzultált az egységes égbolttal foglalkozó bizottsággal azon kérdés vonatkozásában, hogy Spanyolország álláspontja összeegyeztethető-e vagy sem a díjszabás elveivel és a vonatkozó jogszabályokkal.